Fit-13 ta' Mejju 2019, il-Kunsill adotta konklużjonijiet dwar ir-relazzjonijiet tal-UE mal-Amerka Latina u l-Karibew, wara l-komunikazzjoni konġunta mir-Rappreżentant Għoli u l-Kummissjoni dwar "L-UE, l-Amerka Latina u l-Karibew: ngħaqqdu l-isforzi tagħna għal futur komuni" tas-16 ta' April 2019. Ir-relazzjonijiet bejn l-UE u l-Amerka Latina u l-Karibew (ALK) issaħħu b'mod sinifikanti matul l-aħħar għaxar snin . Meħudin flimkien, l-UE u l-ALK jirrappreżentaw 25% tal-PDG dinji, terz tal-membri tan-NU u kważi nofs il-membri tal-G20 . L-azzjoni konġunta miż-żewġ reġjuni kienet strumentali fil-kisba ta' ftehimiet multilaterali importanti bħall-Aġenda 2030 għall-Iżvilupp Sostenibbli, l-Aġenda ta' Azzjoni ta' Addis Ababa u l-Ftehim ta' Pariġi. Il-Kunsill innota li l-ekonomiji tal-UE u l-ALK saru aktar integrati matul dawn l-aħħar għaxar snin , iżda hemm potenzjal kbir mhux użat li għandu jiġi sfruttat. L-UE tibqa' l-akbar investitur fil-pajjiżi tal-ALK u l-investiment tal-ALK fl-Ewropa kiber b'mod sostanzjali. Il-prosperità UE-ALK hija kondiviża dejjem aktar u għandha tissaħħaħ aktar permezz ta' volum akbar ta' investiment privat u użu effettiv ta' ftehimiet kummerċjali eżistenti. Il-Kunsill issottolinja li l- ALK u l-UE huma sħab ewlenin b'valuri u interessi komuni , li għandhom jaħdmu saħansitra aktar mill-qrib fil-qafas multilaterali, b'mod partikolari fin-NU u fid-WTO, biex jippromwovu d-demokrazija, l-istat tad-dritt, ir-rispett għad-drittijiet tal-bniedem u l-libertajiet fundamentali, it-tkabbir, l-impjiegi, l-investiment, l-opportunitajiet ekonomiċi u l-iżvilupp sostenibbli, biex jibnu soċjetajiet aktar reżiljenti, jippreservaw u jippromwovu l-paċi u s-sigurtà, il-multilateraliżmu u ordni internazzjonali bbażat fuq ir-regoli. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Komunikazzjoni konġunta dwar "L-UE, L-Amerka Latina u l-Karibew: Sħubija għall-prosperità, id-demokrazija, ir-reżiljenza u l-governanza globali", (stqarrija għall-istampa, 17 ta' April 2019) L-Amerka Latina u l-Karibew (is-sit web tas-SEAE) Ara l-paġna tal-laqgħa